

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

2024.gada 25.jūlijā  **Noteikumi Nr.3**

 APSTIPRINĀTI

ar Daugavpils valstspilsētas

 pašvaldības domes

2024.gada 25.jūlija

lēmumu Nr.406

Grozīts ar:

12.09.2024. lēmumu Nr.512

 17.10.2024. lēmumu Nr.551

**Kārtība, kādā tiek piešķirts finansējums sporta organizācijām**

*Izdoti saskaņā ar Pašvaldību likuma 5. panta pirmo daļu un 10. panta pirmās daļas 21. punktu, Sporta likuma 7.panta pirmās daļas 3. un 6.punktu*

1. **Vispārīgie jautājumi**
2. Noteikumi nosaka kārtību, kādā tiek iesniegti, izvērtēti un atbalstīti sporta biedrību un nodibinājumu (turpmāk – Sporta organizācijas) pieteikumi sporta programmu finansēšanai (turpmāk – sporta aktivitātes) no Daugavpils valstspilsētas pašvaldības (turpmāk – pašvaldība) budžeta līdzekļiem (turpmāk – Noteikumi).
3. Uz pašvaldības finansējumu var pretendēt Sporta organizācijas, kurām ir licencētas sporta izglītības programmas un kuras reģistrētas biedrību un nodibinājumu reģistrā un to juridiskā adrese ir reģistrēta Daugavpils valstspilsētas administratīvajā teritorijā.
4. Sporta organizācija iesniedz pieteikumu uz visu sporta sezonu, tai skaitā, aktivitātēm, kuras turpināsies nākamajā kalendārajā gadā.
5. Sporta organizācija var saņemt pašvaldības finansējumu jaunajai sporta sezonai, ja tam ir paredzēti līdzekļi pašvaldības budžeta programmā „Sporta organizāciju atbalsts”.
6. Pašvaldības budžetā tiek nodrošināts finansējums iepriekšējā gadā uzsāktās sporta sezonas noslēgumam, atbilstoši noslēgtajam līgumam (par finansējuma piešķiršanu sporta aktivitāšu īstenošanai).
7. **Finansējuma piešķiršanas mērķi**
8. Finansējuma piešķiršanas mērķi ir:
	1. sekmēt attiecīgā sporta veida attīstību;
	2. saglabāt un attīstīt iedibinātās sporta tradīcijas, nodrošināt jaunu radošu ideju īstenošanu Daugavpils valstspilsētā;
	3. veicināt iedzīvotāju aktivitāti un līdzdalību veselīga dzīvesveida popularizācijā;
	4. veicināt sadarbību starp pašvaldību un Sporta organizācijām, kā arī Sporta organizāciju starpā.
9. **Finansējuma piešķiršanas nosacījumi**
10. Izskatot pieteikumus, tiek ņemtas vērā sporta veida tradīcijas un sporta veida prioritāte Daugavpils valstspilsētā. Uz pašvaldības budžeta finansējumu var pretendēt šādas Sporta organizācijas:
	1. Sporta organizācijas, kuras piedalās Latvijas virslīgas futbola čempionātā, Latvijas 1.līgas futbola čempionātā, Baltijas volejbola līgā vīriešiem, Baltijas Sieviešu basketbola līgā, Nacionālajā vīriešu basketbola līgā, Latvijas hokeja virslīgas čempionātā, Latvijas hokeja 1.līgas čempionātā, Polijas spīdveja 1.līgā, Polijas spīdveja 2.līgā, Latvijas nacionālā līgā volejbolā, Latvijas čempionāts volejbolā, Reģionāla vīriešu basketbola līgā un tām ir noslēgts sadarbības līgums ar pašvaldības dibināto izglītības iestādi, kura ir atbildīga par attiecīgo sporta veidu.

 *(papildināts ar 12.09.2024. lēmumu Nr.512)*

* 1. pārējās Sporta organizācijas, kuras īsteno licencētas sporta izglītības programmas sporta veidos, kuras netiek īstenotas pašvaldības dibinātajās profesionālas ievirzes sporta izglītības iestādēs.
1. Šo noteikumu 7.2.punktā minētajām Sporta organizācijām jānodrošina 25% līdzfinansējums no pašvaldības piešķirtā finansējuma. Sporta organizācijas līdzfinansējums ietver visus izdevumus, kas saistīti ar Sporta organizācijas darbības nodrošināšanu.
2. Pašvaldības finansējums atlīdzībai 10.5.punktā minētajiem darbiniekiem nevar pārsniegt 15% gadā no kopējā pašvaldības piešķirtā finansējuma apmēra.
3. Pašvaldības finansējums tiek piešķirts:
	1. Komandējumu izdevumiem, t.sk., dienas naudai, ceļa izdevumiem, ēdināšanas izdevumiem, vīzām, apdrošināšanai, dalības maksai sacensībās, izmitināšanai un sporta objektu un treniņu vietu nomai;
	2. Treniņprocesa nodrošināšanai, t.sk., sporta objektu un treniņu vietu nomai, dzīvojamo telpu īrei, sportistu un treneru ēdināšanai, sportistu un treneru apdrošināšanai, licenču iegādei, sportistu pārejas izdevumiem, apmācībām, inventāra un ekipējuma iegādei, remontam un nomai, rezerves daļu iegādei, degvielas iegādei, medikamentu un atjaunošanas līdzekļu iegādei, medicīnas un rehabilitācijas pakalpojumiem;
	3. 7.1.punktā minētajām Sporta organizācijām mājas spēļu (maču) organizēšanai, t.sk., sporta objektu nomai, neatliekamās medicīnas palīdzības dienesta vai sporta ārsta pakalpojumiem, apsardzes pakalpojumiem, tiešraides nodrošināšanai, reklāmas izdevumiem un tehniskajam nodrošinājumam;

*(grozīts ar 17.10.2024. lēmumu Nr.551)*

* 1. Sportistu, treneru, sporta ārstu un fizioterapeitu atlīdzībai;
	2. Atlīdzībai atbalsta personālam - grāmatveža, lietveža un tehniska atbalsta personālam.
1. Pašvaldības finansējums netiek piešķirts:
	1. aktivitātēm, kuras tiek finansētas no citām pašvaldības budžeta programmām;
	2. ja uz pieteikuma izskatīšanas brīdi Sporta organizācija nav savlaicīgi nokārtojusi līdzšinējās saistības ar pašvaldību vai kurām ir nodokļu vai citi parādi valstij vai pašvaldībai;
	3. ja uz pieteikuma izskatīšanas brīdi Sporta organizācija nav iesniegusi atskaiti par iepriekš piešķirtā finansējuma izlietojumu;
	4. Sporta organizācijām, kuru pieteikumi iesniegti pēc Noteikumos noteiktā termiņa;
2. **Pieteikuma iesniegšanas kārtība un iesniedzamie dokumenti**
3. Sporta organizācijas pieteikumus pašvaldības budžeta finansējuma saņemšanai nākamajai sporta sacensību sezonai iesniedz Daugavpils valstspilsētas pašvaldības iestādē “Jaunatnes lietu un sporta pārvalde” (turpmāk - Pārvalde)” ne vēlāk kā līdz tekošā gada 20.novembrim, atbilstoši noteikumu 16.punktā noteiktajām veidlapām un pieprasītai informācijai.
4. Sporta organizācija, iesniedzot pieteikumu, apņemas ievērot šos Noteikumus.
5. Sporta organizācija pieteikumu iesniedz elektroniski, parakstītu ar drošu elektronisko parakstu, kurš satur laika zīmogu, noformētu atbilstoši normatīvajiem aktiem par dokumentu izstrādāšanas un noformēšanas kārtību, nodrošinot tā juridisko spēku atbilstoši Dokumentu juridiskā spēka likumam. Sporta organizācija pieteikumu iesniedz, nosūtot to uz e-pasta adresi: sport@daugavpils.lv, līdz 12.punktā noteiktajam termiņam.
6. Konsultācijas par pieteikuma sagatavošanu var saņemt Pārvaldē, ne vēlāk kā 3 darba dienas līdz pieteikumu iesniegšanas termiņa beigām.
7. Pieteikums sastāv no:
	1. Sporta organizācijas vadītāja pieteikuma veidlapas ([1.pielikums](#1fob9te));
	2. Finanšu līdzekļu izlietojuma tāmes ([2., 3.pielikum](#3znysh7)s);
	3. Apliecinājums no atzītās sporta federācijas attiecīgajā sporta veidā par Sporta organizācijas dalību tajā, kurš ir izsniegts ne agrāk par 3 (trīs) mēnešiem pirms pieteikuma iesniegšanas.
	4. Sporta organizācijas sportistu saraksta, norādot sportistu dzimšanas gadu;
	5. Sporta organizācijas sportistu sasniegumu protokolus;
	6. Interešu izglītības un pieaugušo neformālās izglītības programmas licences kopijas;
	7. Sadarbības līguma kopija (7.1.punktā minētajām Sporta organizācijām);
	8. Valsts ieņēmuma dienesta izziņa (par nodokļu parādu neesamību, kas kopsummā nepārsniedz 150 euro).
8. Sporta organizācija ir atbildīga par sniegto ziņu patiesumu.
9. Pieteikumu pēc tā iesniegšanas nav atļauts grozīt.
10. Iesniegtos dokumentus Pārvalde atpakaļ neizsniedz.
11. **Pieteikumu vērtēšana un finansējuma piešķiršana**
12. Sporta organizāciju pieteikumu vērtēšanu veic Pārvaldes vadītāja izveidota komisija (turpmāk – Komisija). Komisijas darbs tiek protokolēts. Komisijai ir tiesības pieaicināt ekspertus, kuriem ir padomdevēja tiesības.
13. Sporta organizāciju pieteikumi, kas neatbilst šajos Noteikumos noteiktajam vai pieteikuma veidlapas nav pilnībā aizpildītas, tiek noraidīti bez tālākas vērtēšanas.
14. Komisija ir tiesīga no Sporta organizācijas pieprasīt papildus informāciju pieteikumu vērtēšanas laikā.
15. Komisijai ir tiesības pieprasīt papildinformāciju un ieteikumus no attiecīgā sporta veida valsts atzītās federācijas par Sporta organizācijas darbību un tās biedru (dalībnieku) sportisko līmeni.
16. Sporta organizācijai nav tiesību piedalīties pieteikumu izvērtēšanas komisijas sēdē.
17. Noteikumu 7.1.punktā minētajām Sporta organizācijām sporta sezonai piešķiramā finansējuma apjoms tiek noteikts 1.tabulā noteiktajā apmērā dalībai minētajos čempionātos.

**1. tabula**

|  |  |  |  |
| --- | --- | --- | --- |
| **Nr. p.k.** | **Sporta veids** | **Čempionāta nosaukums** | **Finansējuma apmērs** |
| 1. | Futbols | Latvijas virslīgas futbola čempionāts | 100 000.00 |
| 2. | Futbols | Latvijas 1.līgas futbola čempionāts | 50 000.00 |
| 3. | Vīriešu volejbols | Baltijas līga volejbolā | 100 000.00 |
| 4. | Sieviešu basketbols | Baltijas Sieviešu basketbola līga | 50 000.00 |
| 5. | Hokejs | Latvijas hokeja virslīga | 265 000.00 |
| 6. | Hokejs | Latvijas hokeja 1.līga | 235 000.00 |
| 7. | Spīdvejs | Polijas 1.līga | 603 000.00 |
| 8. | Spīdvejs | Polijas 2. līga | 553 000.00 |
| 9. | Vīriešu basketbols | Reģionālā vīriešu basketbola līga | 50 000.00 |
| 10. | Vīriešu volejbols | Latvijas nacionālā līga volejbolā/ Latvijas čempionāts volejbolā | 30 000.00 |
| 11. | Sieviešu volejbols | Latvijas nacionālā līga volejbolā/ Latvijas čempionāts volejbolā | 30 000.00 |

 *(grozīts ar 12.09.2024. lēmumu Nr.512)*

 *(grozīts ar 17.10.2024. lēmumu Nr.551)*

1. Gadījumā, ja sporta organizācija nav Latvijā atzītās sporta federācijas biedrs vai biedru kandidāts, kopējais iegūtais finansējuma apmērs tiek reizināts ar koeficientu 0,5.
2. Komisija līdz tekošā gada 1.decembrim izvērtē Sporta organizāciju pieteikumus, pārbauda finanšu līdzekļu izlietojuma tāmē norādīto izdevumu pozīciju pamatotību, aprēķinus, veic labojumus, ja tādi ir nepieciešami, un iesniedz izskatīšanai Pašvaldībai.
3. Uz pašvaldības finansējumu katrā sporta veidā, kuri ir noteikti 1.tabulā, var pretendēt viena Sporta organizācija ar iepriekšējā sezonā izcīnīto augstāko vietu 7.1. punktā minētajos čempionātos.
4. Noteikumu 7.2.punktā minētajām Sporta organizācijām piešķiramā finansējuma apjoms tiek noteikts 2.tabulā noteiktajā apmērā, ņemot vērā aktīvo sportistu skaitu un iegūtos sasniegumus.

**2.tabula**

|  |  |  |  |
| --- | --- | --- | --- |
| **Nr. p.k.** | **Kritēriji** | **Mērvienība****(sportistu skaits)** | **Maksimālais finansējuma apmērs** |
| 1. | Sporta organizācijā aktīvo sportistu skaits | 15-30 | 400 EUR |
| 31-50 | 800 EUR |
| 51-80 | 1200 EUR |
| 81-120 | 1600 EUR |
| 121 un vairāk | 2000 EUR |
| 2. | Sporta organizācijas sportistu sasniegumi |  |  |
| Latvijas čempionātā izcīnīta 1.vieta pieaugušajiem | 1-3 | 400 EUR |
| 4-8 | 800 EUR |
| 9 un vairāk | 1200 EUR |
| Eiropas čempionātā izcīnīta 1.-3.vieta visās vecuma grupās, izņemot seniorus | vismaz 1 | 1600 EUR |
| Pasaules čempionātā izcīnīta 1.-3.vieta visās vecuma grupās, izņemot seniorus | vismaz 1 | 2000 EUR |

1. Ja 7.2.punktā minētajai Sporta organizācijai iepriekšējā sezonā ir vairāki sasniegumi, par kuriem saskaņā ar noteikumu 29.punktu var tikt piešķirts finansējums, finansējumu piešķir tikai par to sasniegumu, kuram noteikts lielāks finansējuma apmērs.
2. Pārvalde aprēķina 7.1. punktā minētajām Sporta organizācijām nepieciešamā finansējuma apjomu kalendārajam gadam atbilstoši noteikumu 36.punktam.
3. Lēmumu par finansējumu piešķiršanu Sporta organizācijai pieņem Daugavpils valstspilsētas pašvaldības dome (turpmāk – Dome).

**VI.** **Līguma noslēgšana**

1. Pārvalde ar Sporta organizāciju slēdz līgumu par finansējuma piešķiršanu sporta aktivitāšu īstenošanai atbilstoši 6.pielikumam.
2. Finansējums tiek piešķirts atbilstoši maksājumu grafikam, kas ir Līguma par finansējuma piešķiršanu sporta aktivitāšu īstenošanai neatņemama sastāvdaļa.
3. Maksājumu grafiks tiek sagatavots, vienojoties ar Sporta organizāciju.
4. Finansējuma apjoms kalendārajam gadam, kurā tiek uzsākta jaunā sporta sezona, tiek noteikts pēc šādas formulas:

f = k\*F, kur lietoti šādi apzīmējumi:

f = finansējums kalendārajam gadam, kurā tiek uzsākta jaunā sporta sezona;

k = koeficients, kas tiek aprēķināts mēnešu skaitu no sporta sezonas sākuma līdz kalendārā gada beigām dalot ar divpadsmit mēnešiem;

F- sporta organizācijai piešķirtais pašvaldības finansējums visai sporta sezonai.

1. Aprēķinātais finansējuma apmērs tiek noapaļots pilnos *euro*.
2. Gadījumos, ja Sporta organizācijai līdz kalendārā gada beigām, kurā tiek uzsākta jauna sporta sezona, ir nepieciešams lielāks finansējuma apmērs nekā 36.punktā noteiktais, Dome, var noteikt lielāku finansējuma apmēru kalendārajam gadam, bet ne vairāk kā 85% no sporta organizācijai piešķirtā pašvaldības finansējuma visai sporta sezonai.
3. Līgums par finansējuma piešķiršanu netiek noslēgts:
	1. ja uz līguma slēgšanas brīdi Sporta organizācija nav nokārtojusi līdzšinējās saistības ar pašvaldību vai Sporta organizācijai ir nodokļu vai citi parādi valstij vai pašvaldībai;
	2. ja uz līguma slēgšanas brīdi Sporta organizācija nav iesniegusi atskaiti par iepriekš piešķirtā finansējuma izlietojumu.

**VII. Finansējuma izlietošanas kontrole**

1. 7.1.punktā minētājām Sporta organizācijām vienu reizi mēnesī jāiesniedz Pārvaldei elektroniski parakstītu atskaiti par iepriekšējā mēnesī saņemto līdzekļu izlietojumu, atbilstoši Noteikumu [4.pielikumam](#1t3h5sf). Atskaite par pārskata mēnesi tiek iesniegta līdz sekojošā mēneša 10.datumam. Sporta organizācijām, kas nav iesniegušas atskaiti, tiek pārtraukta pašvaldības budžeta līdzekļu piešķiršana sporta aktivitāšu īstenošanai līdz atskaites iesniegšanas brīdim.
2. 7.2.punktā minētajām Sporta organizācijām ne vēlāk kā līdz nākamā gada 10.janvārim, jāiesniedz Pārvaldē elektroniski parakstīta atskaite par saņemto līdzekļu izlietojumu atbilstoši Noteikumu 4.pielikumam.
3. Pārvaldei ir tiesības veikt sporta aktivitāšu kontroli.
4. Ja piešķirtais finansējums netiek izlietots paredzētajiem mērķiem vai tiek fiksēti finanšu pārkāpumi, Pārvalde pārtrauc finansējuma piešķiršanu un veic neatbilstoši izlietotā finansējuma atgūšanu.

**VIII. Finansējuma piešķiršanas izņēmumi**

1. Gadījumos, kad sporta organizācija objektīvu iemeslu dēļ (piemēram, sporta organizācija izcīnīja iespēju piedalīties 7.1.punktā minētajās sacensībās, bet tas nebija zināms pirms pieteikumu iesniegšanas termiņa) nav iesniegusi pieteikumu šo noteikumu 12.punktā noteiktajā termiņā, komisija var izskatīt šādu pieteikumu un ierosināt Pašvaldībai atbalstīt finansējuma piešķiršanu sporta organizācijai, veicot attiecīgus grozījumus pašvaldības budžetā gada laikā.

Domes priekšsēdētājs  *(personīgais paraksts)* A.Elksniņš

1.pielikums

Daugavpils valstspilsētas pašvaldības domes

2024.gada 25.jūlija noteikumiem Nr.3

„Kārtība, kādā tiek piešķirts finansējums

sporta organizācijām”

**PIETEIKUMS**

**Daugavpils valstspilsētas pašvaldības finansējumam**

**Informācija par Sporta organizāciju (biedrību vai nodibinājumu)**

|  |
| --- |
| **Nosaukums, reģistrācijas numurs, juridiskā adrese, tālrunis, e-pasts** |
| **Darbības veids****□ olimpiskais****□ neolimpiskais** |
| **Sporta organizācijas reģistrēto sportistu skaits Daugavpils valstspilsētā** |
| **Līdz 18 gadiem** | **virs 18 gadiem** |
| **Mērķauditorija****□ bērni** **□ jaunieši** **□ pieaugušie** **□ personas ar invaliditāti** |
| **Treneri Izglītība** |
| **Kontaktpersona saziņai: vārds, uzvārds, adrese, tālrunis, e-pasts** |
| **Bankas rekvizīti** |
| Apliecinu, ka esmu iepazinies ar noteikumiem “Par kārtību, kādā tiek piešķirts finansējums sporta organizācijām”, tie ir saprotami.**Sporta organizācijas vadītājs****vārds, uzvārds, paraksts Datums** |

2.pielikums

Daugavpils valstspilsētas pašvaldības domes

2024.gada 25.jūlija noteikumiem Nr.3

„Kārtība, kādā tiek piešķirts finansējums

sporta organizācijām”

**Finanšu līdzekļu izlietojuma tāme 7.1. punktā minētajām Sporta organizācijām**

**Sporta organizācijas nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sporta sezonai no \_\_\_\_\_ līdz\_\_\_\_\_\_\_**

**Sporta organizācijas dalībai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(sacensību / čempionāta nosaukums)*

|  |  |  |  |
| --- | --- | --- | --- |
| Nr.p.k. | Izdevumu pozīcija | Izdevumu pozīcijas atšifrējums | Kopā EUR |
|
| 1. | Atlīdzība | 1.1. |  |  |
| 1.2. |  |  |
| ... |  |  |
| t.sk. atlīdzība atbalsta personālam |  |  |  |
|  |  |  |  |
| 2. | Komandējuma izdevumi | 2.1. |  |  |
| 2.2. |  |  |
| ... |  |  |
|  |  |  |  |
| 3. | Treniņu procesa izdevumi | 3.1. |  |  |
| 3.2. |  |  |
| ... |  |  |
|  |  |  |  |
| 4. | Mājas spēļu (maču) organizēšanas izdevumi | 4.1. |  |  |
| 4.2. |  |  |
| ... |  |  |
|  |  |  |  |
| Pavisam kopā (*euro*) | x |  |

*Sagatavots \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 (datums)

Sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (paraksta atšifrējums)

3.pielikums

Daugavpils valstspilsētas pašvaldības domes

2024.gada 25.jūlija noteikumiem Nr.3

„Kārtība, kādā tiek piešķirts finansējums

sporta organizācijām”

**Finanšu līdzekļu izlietojuma tāme 7.2. punktā minētajām Sporta organizācijām**

**Sporta organizācijas nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sporta sezonai no \_\_\_\_\_ līdz\_\_\_\_\_\_\_**

|  |  |  |  |
| --- | --- | --- | --- |
| Nr. | Izdevumu pozīcija | Pašvaldības finansējums (*euro*)  | Sporta organizācijas finansējums (*euro*) |
| 1. | Komandējumu izdevumi un treniņprocesa nodrošināšana |  |  |
| *2.* | Atlīdzībat.sk. atbalsta personāls |  |  |
|  | **Izdevumi kopā *(euro):*** |  |  |

*Sagatavots \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 (datums)

Sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (paraksta atšifrējums)

4.pielikums

Daugavpils valstspilsētas pašvaldības domes

2024.gada 25.jūlija noteikumiem Nr.3

„Kārtība, kādā tiek piešķirts finansējums

sporta organizācijām”

**ATSKAITE**

**par Daugavpils valstspilsētas pašvaldības piešķirto finansējumu Sporta organizācijām
\_\_\_\_\_\_ .gadā**

1. Atskaites iesniedzējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Sporta organizācijas nosaukums, tālr., e-pasts)

2. Atskaite sagatavota par: \_\_\_\_\_\_\_\_\_\_\_( mēnesis/gads)

3. Piešķirtais finansējums kopā: \_\_\_\_ EUR
 Atlikums perioda sākumā: \_\_\_\_ EUR

 **Avansā** izmaksātais finansējums pārskata periodā \_\_\_\_\_\_EUR

 Pašvaldības finansējums izlietots sekojoši:

*(Norādīt piešķirtā pašvaldības un Sporta organizācijas ieguldīto līdzekļu izlietojumu)*

|  |  |  |  |  |  |  |
| --- | --- | --- | --- | --- | --- | --- |
| **Nr. p.k.** | **Attaisnojošā dokumenta nosaukums, numurs** | **Datums** | **Darījuma partnera nosaukums** | **Darījuma mērķis** | **Summa (EUR)** | **Izmaksu apliecinošā dokumenta nosaukums, numurs, datums (maksājuma uzdevums, čeks, kvītis u.c.)** |
|  |  |  |  |  |  |  |
|  |  |  |  |  |  |  |
| **Kopā:** |  |  |

Atlikums perioda beigās: \_\_\_\_ EUR

4. Pārskats par kopējo finansējumu:

|  |  |  |
| --- | --- | --- |
| **Finansējums, t.sk.:** | **Pašvaldības finansējums summa (EUR)** | **Sporta organizācijas finansējums summa (EUR)**(*7.2. punktā minētajām Sporta organizācijām*) |
| Atlīdzība |  |  |
| Komandējuma izdevumi |  |  |
| Treniņu procesa izdevumi |  |  |
| Mājas spēļu (maču) organizēšanas izdevumi (*7.1. punktā minētajām Sporta organizācijām*) |  |  |
|  KOPĀ |  |  |

\* Atskaitei pievieno attaisnojošo dokumentu un izmaksu apliecinošo dokumentu kopijas

Atskaiti sagatavota \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datums)

Atskaiti sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (paraksta atšifrējums)

5.pielikums

Daugavpils valstspilsētas pašvaldības domes

2024.gada 25.jūlija noteikumiem Nr.3

„Kārtība, kādā tiek piešķirts finansējums

sporta organizācijām”

**LĪGUMS**

*(par finansējuma piešķiršanu sporta aktivitāšu īstenošanai)*

Daugavpilī 20\_\_\_. gada \_\_\_.\_\_\_\_\_\_

**Daugavpils valstspilsētas pašvaldības iestāde “Jaunatnes lietu un sporta pārvalde”**, reģistrācijas Nr.90011647754, juridiskā adrese Kandavas iela 17A, Daugavpils, LV-5401, (turpmāk – Pārvalde) tās \_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_** personā, kura darbojas saskaņā ar Nolikumu, un

**\_\_\_\_\_\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_**” reģistrācijas Nr. \_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, Daugavpils, (turpmāk – Biedrība), tās \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā, kura rīkojas uz Statūtu pamata,

Pamatojoties uz 2024. gada \_\_\_. \_\_\_\_\_\_\_\_\_Daugavpils valstspilsētas pašvaldības domes noteikumiem Nr.\_\_\_\_ „*Par kārtību, kādā tiek piešķirts finansējums sporta organizācijām”* (turpmāk – Noteikumi), pamatojoties uz Sporta likuma 7. panta pirmās daļas 3. un 5.punktu, un 20\_\_\_. gada \_\_\_\_.\_\_\_\_\_\_\_ saistošo noteikumu Nr.\_\_\_ „Par Daugavpils pilsētas pašvaldības budžetu 20\_\_\_\_. gadam” noslēdz šo LĪGUMU par sekojošo:

* + - 1. **LĪGUMA PRIEKŠMETS UN SUMMA**
	1. Atbilstoši Biedrības iesniegtajam pašvaldības finansējuma pieprasījumam un tāmei, kas ir šī līguma neatņemama sastāvdaļa (tāme pielikumā), Sporta pārvalde piešķir Biedrībai **EUR \_\_\_\_\_\_\_\_,\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* un \_\_\_\_\_ centi), ar mērķi nodrošināt Daugavpils valstspilsētas \_\_\_\_\_\_\_\_\_\_\_\_\_\_\_ sporta attīstību.
1. **LĪGUMA TERMIŅŠ**
	1. Līgums stājas spēkā ar \_\_\_\_\_\_\_\_\_\_\_\_\_\_\_un ir spēkā līdz **\_\_\_\_\_\_\_\_\_\_\_\_\_\_\_\_\_\_**.
	2. Esošais Līgums tiek uzskatīts par lauztu, kad Puses veikušas savstarpējos norēķinus un starp Pusēm nav nekādu saistību.
2. **Līgumslēdzēju pušu tiesības un pienākumi**
	1. Biedrībai ir pienākums:
		1. izlietot piešķirtos līdzekļus līgumā paredzēto uzdevumu veikšanai;
		2. nodrošināt pašvaldības piešķirto līdzekļu izlietošanu saskaņā ar spēkā esošajiem normatīvajiem aktiem;
		3. ievērot 2017. gada 28. februāra Ministru kabineta noteikumus Nr.104 „Noteikumi par iepirkuma procedūru un tās piemērošanas kārtību pasūtītāja finansētiem projektiem”;
		4. vienu reizi \_\_\_\_\_\_\_\_\_\_ iesniegt Pārvaldei elektronisku atskaiti, nosūtot to uz e-pasta adresi: sport@daugavpils.lv par faktiski izlietotajiem finanšu līdzekļiem atbilstoši Noteikumu [4.pielikumam](file:///C%3A%5CUsers%5CAdmin%5CAppData%5CLocal%5CMicrosoft%5CAppData%5CRoaming%5CMicrosoft%5CAppData%5CLocal%5CSvetlana%5CDesktop%5CSporta%20noda%C4%BCa%5CSporta%20noda%C4%BCa%202016%5CDot%C4%81cijas%5CNeredzigo%20biedriba%202016_38%20%282%29.docx#Pielikums5) par iepriekšējā \_\_\_\_\_\_\_\_\_\_\_\_\_\_\_\_\_ saņemto līdzekļu izlietojumu pievienojot maksājumus pamatojošos dokumentus. Atskaite par \_\_\_\_\_\_\_\_\_\_\_\_\_\_\_\_\_\_tiek iesniegta līdz \_\_\_\_\_\_\_\_\_\_\_\_\_\_\_ sekojošā mēneša 10.datumam;
		5. atbildēt par Pārvaldei sniegtās informācijas pareizību un attaisnojuma dokumentu par piešķirto finansējumu izlietojumu uzglabāšanu Biedrības grāmatvedībā atbilstoši normatīvo aktu prasībām;
		6. nodrošināt Pārvaldei iespēju nepieciešamības gadījumā pārbaudīt finansējuma izlietojumu saskaņā ar noslēgto līgumu;
		7. novērst Pārvaldes pārbaudē konstatētos trūkumus par saviem līdzekļiem un īstenot Līguma nosacījumus Pārvaldes noteiktajā termiņā;
		8. ja tika konstatēts Līguma nosacījumu pārkāpumus Pārvaldei 10 (desmit) darba dienu laikā pēc attiecīgā Pārvaldes pieprasījuma veikt atmaksu par nepamatoti veiktajiem maksājumiem, iemaksājot to pašvaldības budžeta ieņēmumos norādītajā kontā termiņā tā piešķirtos finanšu līdzekļus;
		9. apņemas startēt \_\_\_\_\_\_\_\_\_\_\_\_\_\_\_\_\_\_\_\_\_\_\_;
		10. piešķirto finansējumu izlietot līdz\_\_\_\_\_\_\_\_\_\_\_\_\_\_\_\_\_\_.
	2. Biedrības tiesības:
		1. saņemt finansējumu šī līguma noteiktā apjomā un kārtībā;
		2. nepieciešamības gadījumā, veikt finansējuma izlietojuma izmaiņas. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
		3. saņemt nepieciešamo informāciju līguma saistību izpildei.
	3. Pārvaldei ir pienākums:
		1. veikt norēķinus ar Biedrību līgumā noteiktajos termiņos un kārtībā;
		2. veicot piešķirto finanšu līdzekļu izlietojuma kontroli, sastādīt aktu par konstatētajiem pārkāpumu faktiem.
	4. Pārvaldei ir tiesības:
		1. kontrolēt piešķirto finanšu līdzekļu izlietošanu saskaņā ar līguma noteikumiem un spēkā esošajiem normatīvajiem aktiem;
		2. pārtraukt pašvaldības budžeta līdzekļu piešķiršanu, jā nav laicīgi iesniegta atskaite, par finansējuma saņemšanu;
		3. veikt aktivitāšu norišu pārbaudi uz vietas šī Līguma īstenošanas laikā;
		4. saņemt paskaidrojumus no Biedrības jautājumos, kas saistīti ar attiecīgo pārbaudi.
		5. pārtraukt sadarbību uz noteiktu laiku vai lauzt Līgumu un pieprasīt piešķirtā finansējuma atmaksāšanu, ja Biedrība:
		6. savlaicīgi neiesniedz atskaiti par piešķirtiem līdzekļiem;
		7. piešķirtos finanšu līdzekļus nav izmantoja tāmē paredzētajiem mērķiem;
		8. neveica vai ir patvaļīgi izmainīja Līgumā noteikto aktivitāšu, uzdevumu vai nosacījumu izpildi, nesaskaņojot tās ar Pārvaldi;
		9. finanšu līdzekļu izlietojumā un uzskaitē nav ievērojis normatīvo aktu prasības;
		10. savlaicīgi nav nokārtotas saistības pret pašvaldību;
		11. ja ir uzsākts Biedrības maksātnespējas un/vai likvidācijas process.
3. **Pušu atbildība**
	1. Biedrība ir atbildīgā par piešķirtā finansējuma izlietojumu un par sporta aktivitāšu norisi kopumā, tai skaitā atbilstoši spēkā esošajiem normatīvajiem aktiem.
	2. Puses ir pilnā apmērā atbildīgas par savu līgumsaistību izpildi vai to neizpildi. Katra no Pusēm ir materiāli atbildīga otrai Pusei vai trešajām personām par nodarītajiem zaudējumiem tās vai pilnvaroto personu darbības vai bezdarbības dēļ.
	3. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama Līguma saistību izpilde.
4. **NEPĀRVARAMA VARA**
	1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma laušanas rezultātā.
5. **NOBEIGUMA NOTEIKUMI**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kura pārstāvi viņš uzdodas, tad viņš kā fiziska persona pats uzņemas visas saistības no parakstītā Līguma un atbild par to izpildi ar visu savu mantu.
	2. Šis Līgums ir saistošs līgumslēdzēju Pušu tiesību un saistību pārņēmējiem
	3. Līgums var tiks izbeigts Pusēm vienojoties rakstiski. Par līguma izbeigšanu viena Puse paziņo otrai vienu kalendāro mēnesi iepriekš. Ja līgums tiek pirms termiņa lauzts, katrai no Pusēm ir pienākums norēķināties ar otru Pusi par jau izdarīto līgumsaistību izpildi.
	4. Puses savstarpēji apņemas neizpaust konfidenciāla rakstura informāciju, kas tiem kļuvusi zināma šā Līguma noteikumu izpildes gaitā. Līguma izpratnē, konfidenciāla informācija ir Pusēm piederoša vai tā lietošanā vai rīcībā esoša visa informācija (rakstveidā vai elektroniski, pausta mutiski, kā arī citos veidos), kurai, iepriekš Pusēm vienojoties, nebija noteikts vispārpieejamās informācijas raksturs.
	5. Ja šī Līguma parakstīšanas brīdī un visā šī Līguma darbības laikā Pusēm ir pieejami un/vai iegūti personas dati, katra Puse apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, t.sk. Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, un citu tiesību aktu prasības, kas regulē personas datu apstrādes atbilstību normatīvajam prasībām. Puses apliecina, ka veic personas datu apstrādi tikai šī Līgumā paredzētajiem mērķiem un tam nepieciešamajā apjomā, un nodrošina šo personas datu apstrādes drošību un aizsardzību, to neizpaušanu trešajām personām, izņemot personām, ko Puses iesaista šī Līguma izpildē, tādā apjomā, kādā informācija ir nepieciešama līgumsaistību izpildei; Personas datu, kuru apstrādi Puses veic pamatojoties uz šo Līgumu, glabāšanas termiņš ir ne ilgāk kā tas pamatoti nepieciešams mērķiem, kādiem konkrētie personas dati tiek apstrādāti, izņemot gadījumus, kad personas datu apstrādei pastāv cits juridiskā rakstura pamats.
	6. Visi strīdi sakarā ar šī līguma izpildi starp līgumslēdzējiem risināmi pretenziju kārtībā – rakstiskas pretenzijas izskatāmas 5 (piecu) dienu laikā pēc to saņemšanas. Ja strīds iepriekšminētajā veidā nav atrisināms, tas izspriežams tiesas ceļā saskaņā ar Latvijas Republikā spēkā esošajiem normatīvajiem aktiem.
	7. Līgums aizstāj visas iepriekšējās Pušu rakstiskas un mutiskās vienošanās par Līguma priekšmetu un to attiecības apspriežamas pēc šī Līguma noteikumiem. Līguma teksts var tikt mainīts vai papildināts, Pusēm savstarpēji vienojoties un noformējot to rakstiski.
	8. Visas pārējās Pušu savstarpējās tiesiskās attiecības, kas nav atrunātas Līgumā, regulējamas saskaņā ar Latvijas Republikā spēkā esošajiem normatīvajiem aktiem.
	9. Pusēm šī Līguma darbības laikā 5 (piecu) darba dienu laikā vienai otru jāinformē par jebkurām savu adrešu u.c. rekvizītu izmaiņām un tās uzņemas visu atbildību par sekām, kas radīsies, pārkāpjot šo noteikumu.
	10. Puses nozīmē kontaktpersonas, kuras veic savstarpēju sadarbības koordinēšanu līguma darbības laikā:
		1. Pārvaldes kontaktpersona:\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. Biedrības kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_\_, e-pasts: e \_\_\_\_\_\_\_\_\_\_\_\_\_\_\_\_\_\_;
	11. Līgums ir sastādīts uz 3 (trim) lapām ar pielikumu uz 2 (divām) lapām, parakstīts ar drošu elektronisko parakstu. Līgums Pusēm pieejams abpusēji parakstīta elektroniskā formātā. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
6. **PUŠU REKVIZĪTI UN PARAKSTI**

Pielikums Nr.1
Līgumam Nr.\_\_\_\_\_\_\_\_\_\_\_\_\_\_

**Finanšu līdzekļu izlietojuma tāme**

Pielikums Nr.2
Līgumam Nr.\_\_\_\_\_\_\_\_\_\_\_\_\_\_

Maksājumu grafiks

|  |  |
| --- | --- |
| Periods | Summa, *euro* |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| 20\_\_.gada \_\_\_\_\_\_\_\_\_\_\_\_\_ |  |
| Kopā |   |